b"\n_START_ARTICLE_\nI Hate This Part\n_START_SECTION_\nSinglo istorija\n_START_PARAGRAPH_\n\xe2\x80\x9eWhatcha Think About That\xe2\x80\x9c tur\xc4\x97jo b\xc5\xabti antrasis singlas Australijoje, ta\xc4\x8diau d\xc4\x97l \xe2\x80\x9eI Hate This Part\xe2\x80\x9c did\xc4\x97jan\xc4\x8dio populiarumo radijo stotyse, jis tapo tre\xc4\x8diuoju singlu._NEWLINE_\xe2\x80\x9eThe Dolls\xe2\x80\x9c pirm\xc4\x85 syk\xc4\xaf \xc5\xa1i\xc4\x85 dain\xc4\x85 gyvai atliko \xe2\x80\x9eWal-Mart Soundcheck\xe2\x80\x9c renginyje. Paskui, spalio 15 d., pasirod\xc4\x97 Australijoje su \xc5\xa1ia daina, o lapkri\xc4\x8dio 3 d. atliko JAV laidoje \xe2\x80\x9eThe Ellen DeGeneres Show\xe2\x80\x9c, ta\xc4\x8diau \xc5\xa1\xc4\xaf \xc4\xafra\xc5\xa1\xc4\x85 parod\xc4\x97 tik gruod\xc5\xbeio 13 d.\n_START_SECTION_\nVaizdo klipas\n_START_PARAGRAPH_\nPasak grup\xc4\x97s vaizdo klipas singlui buvo nufilmuotas 2008\xc2\xa0m. rugs\xc4\x97jo 28 d. per Melody Thornton gimtadien\xc4\xaf. Klipas nufilmuotas dykumoje. Kelios scenos nufilmuotos toje pa\xc4\x8dioje vietoje, kur nufilmuoti filmai \xe2\x80\x9eTransformeriai\xe2\x80\x9c ir \xe2\x80\x9eTransformeriai 2\xe2\x80\x9c._NEWLINE_Klipo premjera buvo 2008\xc2\xa0m. spalio 10 d, o Amerikoje klipas debiutavo spalio 15 d. per MTV laid\xc4\x85 \xe2\x80\x9eTRL\xe2\x80\x9c._NEWLINE_Klipas prasideda Nicole Scherzinger grojant pianinu dainos melodij\xc4\x85. Kai prasideda muzika, rodomos visos grup\xc4\x97s nar\xc4\x97s kelyje prie sugedusio automobilio. Per pirm\xc4\x85j\xc4\xaf priedain\xc4\xaf merginos nutolsta nuo ma\xc5\xa1inos, ir pradeda \xc5\xa1okti dykumoje. Scherzinger rodoma viena dykumoje, Jessica Sutta bando prisikviesti atva\xc5\xbeiuojan\xc4\x8dias ma\xc5\xa1inas. Per antr\xc4\x85j\xc4\xaf priedain\xc4\xaf merginos \xc5\xa1oka sm\xc4\x97lyje. Paskui: Scherzinger yra prie pat sugedusio automobilio, Sutta aik\xc5\xa1tel\xc4\x97je, Ashley Roberts aik\xc5\xa1tel\xc4\x97je eina su l\xc4\x97le, Melody Thornton su g\xc4\x97le rankoje, Kimberly Wyatt prie sugedusio sunkve\xc5\xbeimio. Klipas baigiasi merginoms \xc5\xa1okant sm\xc4\x97lyje, bet \xc5\xa1\xc4\xaf kart\xc4\x85 per audr\xc4\x85._NEWLINE_Tai pirmasis ir vienintelis \xe2\x80\x9ePussycat Dolls\xe2\x80\x9c klipas kuriame Nicole vienintel\xc4\x97 dainuoja klipe.\n_START_SECTION_\nPasirodymas topuose\n_START_PARAGRAPH_\n\xe2\x80\x9eI Hate This Part\xe2\x80\x9c patyr\xc4\x97 ger\xc4\x85 s\xc4\x97km\xc4\x99 Okeanijoje. Australijoje \xe2\x80\x9eI Hate This Part\xe2\x80\x9c debiutavo #45 pozicijoje vien tik d\xc4\x97l atsisiuntim\xc5\xb3, o auk\xc5\xa1\xc4\x8diausia \xc5\xa1ios dainos vieta ARIA singl\xc5\xb3 tope yra de\xc5\xa1imtoji. \xe2\x80\x9eI Hate This Part\xe2\x80\x9c buvo atestuota auksine, kai buvo parduota daugiau nei 35 000 albumo kopij\xc5\xb3. Naujoje Zelandijoje daina \xe2\x80\x9eI Hate This Part\xe2\x80\x9c debiutavo #32 vietoje, ir pasiek\xc4\x97 9-\xc4\x85j\xc4\x85 viet\xc4\x85. RIANZ v\xc4\x97liau atestavo \xe2\x80\x9eI Hate This Part\xe2\x80\x9c auksine, kai buvo parduota 7 500 kopij\xc5\xb3._NEWLINE_Europos \xc5\xa1alyse daina pasiek\xc4\x97 nuo top 5-tuko iki top 20-tuko. \xe2\x80\x9eI Hate This Part\xe2\x80\x9c pasiek\xc4\x97 #12 pozicij\xc4\x85 JK tope UK Singles Chart. O ketvirt\xc4\x85j\xc4\x85 viet\xc4\x85 daina pasiek\xc4\x97 European Hot 100 Singl\xc5\xb3 Tope. Rumunijoje singlas, gav\xc4\x99s daug radijo d\xc4\x97mesio, pasiek\xc4\x97 auk\xc5\xa1\xc4\x8diausi\xc4\x85j\xc4\x85 #1 viet\xc4\x85 Romanian Top 100 tope. Tai tre\xc4\x8diasis \xe2\x80\x9ePussycat Dolls\xe2\x80\x9c pirmos vietos hitas Rumunijoje,  po \xe2\x80\x9eDon't Cha\xe2\x80\x9c ir \xe2\x80\x9eWait a Minute\xe2\x80\x9c._NEWLINE_\xe2\x80\x9eI Hate This Part\xe2\x80\x9c gerai pasirod\xc4\x97 JAV topuose. Daina galiausiai pasiek\xc4\x97 #11 pozcij1 Billboard Hot 100 tope, o de\xc5\xa1imt\xc4\x85j\xc4\x85 viet\xc4\x85 pasiek\xc4\x97 Billboard Pop 100. \xe2\x80\x9eI Hate This Part\xe2\x80\x9c dvi savaites i\xc5\xa1buvo Billboard Hot Dance Club Play topo vir\xc5\xa1\xc5\xabn\xc4\x97je, ir taip tapo \xe2\x80\x9eThe Dolls\xe2\x80\x9c ketvirtuoju pirmos vietos singlu \xc5\xa1iame tope._NEWLINE_\xe2\x80\x9eI Hate This Part\xe2\x80\x9c vienintelis \xe2\x80\x9ePCD\xe2\x80\x9c singlas, pasiek\xc4\x99s geresn\xc4\x99 viet\xc4\x85 JAV negu JK (nors skiriasi tik viena pozicija)._NEWLINE_Kanadoje daina prad\xc5\xbeioje nes\xc4\x97kmingai laik\xc4\x97si, ta\xc4\x8diau po keli\xc5\xb3 savai\xc4\x8di\xc5\xb3 daina pasiek\xc4\x97 #5 viet\xc4\x85._NEWLINE_\xe2\x80\x9eI Hate This Part\xe2\x80\x9c pasiek\xc4\x97 Pranc\xc5\xabzijoje tre\xc4\x8di\xc4\x85j\xc4\x85 viet\xc4\x85, ir tai \xe2\x80\x9eDolls\xe2\x80\x9c antrasis top 3-tuko singlas \xc5\xa1ioje \xc5\xa1alyje. Top 10-tuk\xc4\x85 daina pasiek\xc4\x97 taip pat Belgijoje, Airijoje, \xc5\xa0veicarijoje ir Turkijoje."